CELEX: 32014D0852
Language: sk
Date: 2014-11-26 00:00:00
Title: 2014/852/EÚ, Euratom: Vykonávacie rozhodnutie Komisie z  26. novembra 2014 , ktorým sa mení rozhodnutie 2005/820/ES, Euratom, ktorým sa Slovenskej republike povoľuje použitie štatistík za skoršie roky ako predposledný rok a použitie určitých približných odhadov na výpočet základu vlastných zdrojov DPH [oznámené pod číslom C(2014) 8934]

28.11.2014   
            
            
               SK
            
            
               Úradný vestník Európskej únie
            
            
               L 343/48
            
         VYKONÁVACIE ROZHODNUTIE KOMISIE
   z 26. novembra 2014,
   ktorým sa mení rozhodnutie 2005/820/ES, Euratom, ktorým sa Slovenskej republike povoľuje použitie štatistík za skoršie roky ako predposledný rok a použitie určitých približných odhadov na výpočet základu vlastných zdrojov DPH
   
      
         [oznámené pod číslom C(2014) 8934]
      
   
   (Iba slovenské znenie je autentické)
   
      (2014/852/EÚ, Euratom)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 6 ods. 3,
   po konzultácii s Poradným výborom pre vlastné zdroje,
   keďže:
   
               (1)
            
            
               Podľa článku 390 smernice Rady 2006/112/ES (2) môže Slovensko v súlade s podmienkami, ktoré sa v tomto členskom štáte uplatňovali k dátumu jeho pristúpenia, naďalej oslobodzovať od dane medzinárodnú osobnú dopravu uvedenú v časti B bode 10 prílohy X, pokiaľ sa rovnaké oslobodenie od dane uplatňuje v jednom z členských štátov, ktoré boli členmi Spoločenstva k 30. aprílu 2004; tieto transakcie je potrebné zohľadniť pri stanovení základu zdrojov založených na DPH.
            
         
               (2)
            
            
               Vo svojej odpovedi z 27. augusta 2014 na list Komisie zo 14. februára 2014, pokiaľ ide o zjednodušenie inšpekcií vlastných zdrojov DPH, Slovensko požiadalo Komisiu o povolenie používať pevný percentuálny podiel stredného základu na výpočet základu vlastných zdrojov založených na DPH, pokiaľ ide o transakcie uvedené v časti B bode 10 prílohy X k smernici 2006/112/ES za finančné roky 2014 až 2020. Slovensko preukázalo, že percentuálny podiel bol v minulom období dlhší čas stabilný. Slovensku by preto malo byť povolené vypočítať základ vlastných zdrojov založených na DPH použitím pevného percentuálneho podielu v súlade s listom, ktorý poslala Komisia.
            
         
               (3)
            
            
               Z dôvodu transparentnosti a právnej istoty je vhodné platnosť povolenia časovo obmedziť.
            
         
               (4)
            
            
               Preto je vhodné zodpovedajúcim spôsobom zmeniť rozhodnutie Komisie 2005/820/ES, Euratom (3),
            
         PRIJALA TOTO ROZHODNUTIE:
   Článok 1
   V rozhodnutí 2005/820/ES, Euratom sa vkladá tento článok 2a:
   
      „Článok 2a
      Odchylne od článku 2 tohto rozhodnutia sa na účely výpočtu základu vlastných zdrojov DPH od 1. januára 2014 do 31. decembra 2020 povoľuje Slovensku použitie 0,16 % stredného základu, pokiaľ ide o transakcie uvedené v časti B bode 10 prílohy X (osobná doprava) k smernici Rady 2006/112/ES (4).
   
   Článok 2
   Toto rozhodnutie je určené Slovenskej republike.
   
      V Bruseli 26. novembra 2014
      
         
            Za Komisiu
         
         Kristalina GEORGIEVA
         
            podpredsedníčka
         
      
   
   
      (1)  Ú. v. ES L 155, 7.6.1989, s. 9.
   
      (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).
   
      (3)  Rozhodnutie Komisie 2005/820/ES, Euratom z 21. novembra 2005, ktorým sa Slovenskej republike povoľuje použitie štatistík za skoršie roky ako predposledný rok a použitie určitých približných odhadov na výpočet základu vlastných zdrojov DPH (Ú. v. EÚ L 305, 24.11.2005, s. 41).
   
      (4)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).“